turjo4nis/wikipedia-bn-dump-20250701 huggingface dataset:
ইন্দিরা গান্ধী রাষ্ট্রীয় মুক্ত বিশ্ববিদ্যালয়

ইন্দিরা গান্ধী রাষ্ট্রীয় মুক্ত বিশ্ববিদ্যালয় বা ইগনু হল ভারতের একটি জাতীয় মুক্ত বিশ্ববিদ্যালয়। এই বিশ্ববিদ্যালয়ের প্রধান কার্যালয় নতুন দিল্লির ময়দানগড়ি অঞ্চলে ইগনু রোডে অবস্থিত। বিশ্ববিদ্যালয়টি ভারতের প্রাক্তন প্রধানমন্ত্রী ইন্দিরা গান্ধীর নামে নামাঙ্কিত। ১৯৮৫ সালে এই বিশ্ববিদ্যালয় প্রতিষ্ঠিত হয়। ইগনু ভারত সরকার কর্তৃক পরিচালিত হয়।

ইগনুতে ৪,০০০,০০০ ছাত্রছাত্রী পড়াশোনা করে। শিক্ষার্থী সংখ্যা হিসেবে এটি বিশ্বের বৃহত্তম বিশ্ববিদ্যালয়। দূরশিক্ষাকে সমাজের সকল প্রান্তে ছড়িয়ে দিতে ও দেশের বৃহত্তর জনসংখ্যার কাছে উচ্চশিক্ষার সুবিধা পৌঁছে দিতে এই বিশ্ববিদ্যালয় স্থাপিত হয়েছিল। এটি একটি জাতীয় তথ্যকেন্দ্র ও দূরশিক্ষা উৎকর্ষ কেন্দ্র হিসেবেও কাজ করে।

পাদটীকা

বহিঃসংযোগ 
 Indira Gandhi National University – Official website
 IGNOU Regional Centre, Deoghar, Jharkhand, India– Official website
 IGNOU Regional Centre, Karnal
 Indira Gandhi National University Online Community  – Un Official website
 Vedyadhara Open (e) Learning Environment – DEC approved ODTEL framework implementation [A Disruptive Innovation in Open and Distributed Learning]
 Official IGNOU Wiki
 IGNOU Help Books/Guide Books-Bukwit.com

ভারতের মুক্ত বিশ্ববিদ্যালয়
ভারতের কেন্দ্রীয় বিশ্ববিদ্যালয়
পশ্চিমবঙ্গের বিশ্ববিদ্যালয়
ভারতের সরকারি বিশ্ববিদ্যালয়
১৯৮৫-এ প্রতিষ্ঠিত শিক্ষাপ্রতিষ্ঠান
ইন্দিরা গান্ধীর স্মৃতিস্তম্ভ ও স্মারক
'জাম-দ্ব্যাংস-ছোস-ক্যি-গ্রাগ্স-পা

'জাম-দ্ব্যাংস-ছোস-ক্যি-গ্রাগ্স-পা () (১৪৭৮ - ১৫২৩) ছিলেন তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের 'ব্রুগ-পা-ব্কা'-ব্র্গ্যুদ () ধর্মীয় গোষ্ঠীর তৃতীয় র্গ্যাল-দ্বাং-'ব্রুগ-পা বা প্রধান।

জন্ম ও অবতার 

'জাম-দ্ব্যাংস-ছোস-ক্যি-গ্রাগ্স-পার জন্ম দক্ষিণ তিব্বতের ব্যা পরিবারগোষ্ঠীতে হয়। তার পিতার নাম গোং-মা-ব্ক্রা-শিস-দার-র্গ্যাস () এবং মাতার নাম ল্চাম-দ্কার-মো ()। দ্বিতীয় র্গ্যাল-দ্বাং-'ব্রুগ-পা কুন-দ্গা'-দ্পাল-'ব্যোর তার মৃত্যুর সময় কোনো পুরুষ উত্তরাধিকারী না রেখে যাওয়ায় র্গ্যা পরিবারগোষ্ঠীর বাইরে প্রথম র্গ্যাল-দ্বাং-'ব্রুগ-পা গ্ত্সাং-পা-র্গ্যা-রাস-য়ে-র্দো-র্জের অবতাররূপে 'জাম-দ্ব্যাংস-ছোস-ক্যি-গ্রাগ্স-পাকে চিহ্নিত করা হয়। কিন্তু র্গ্যা পরিবারগোষ্ঠীর লামারা রালুং বৌদ্ধবিহারের ওপর অধিকার ছেড়ে দিতে না চাইলে ব্যা পরিবারগোষ্ঠীর লামারা তার জন্য এক নতুন বৌদ্ধবিহারের নির্মাণ করেন।

শিক্ষা 

এগারো বছর বয়সে তাকে দীক্ষা দেওয়া হয়। র্গ্যা পরিবারগোষ্ঠীর 'ব্রুগ-পা-কুন-লেগ্স () এবং কুন-দ্গা'-দ্পাল-'ব্যোরের শিষ্য দ্গে-স্লোং-রিন-ছেন-র্নাম-র্গ্যাল () তাকে শিক্ষা দান করেন। এছাড়াও তিনি স্লোব-দ্পোন-দুস-ঝাব্স-পা-শাক্যা-দ্বাং-ফ্যুং () এবং লো-ছেন-ব্সোদ-র্গ্যা-ম্ত্শো () নামক দুই লামার নিকট হতে কালচক্র সম্বন্ধে শিক্ষালাভ করেন। তিনি মি-লা-রাস-পার শিষ্য রাস-ছুং-র্দো-র্জে-গ্রাগ্স-পা দ্বারা প্রচারিত রাস-ছুং-স্ন্যাং-র্গ্যুদ () নামক তত্ত্বটি গ্ত্সাং-স্ম্যোন-হেরুকার নিকট হতে শিক্ষালাভ করেন।

তথ্যসূত্র

আরো পড়ুন 

 Smith, Gene. 2001. “Pema Karpo and His History of Buddhism.” In Among Tibetan Texts, pp. 81–86. Boston: Wisdom Publications, p. 82.

১৪৭৮-এ জন্ম
১৫২৩-এ মৃত্যু
দ্রুকছেন
মিশিগান বিশ্ববিদ্যালয়

মিশিগান বিশ্ববিদ্যালয় মার্কিন যুক্তরাষ্ট্রের মিশিগান অঙ্গরাজ্যে অবস্থিত একটি সরকারি বিশ্ববিদ্যালয়।

ইতিহাস

ক্যাম্পাস

গঠন ও প্রশাসন

অনুষদসমূ 
 কলেজ অব লিটারেচার, সায়েন্স অ্যান্ড আর্টস
 স্কুল অব মেডিসিন
 কলেজ অব ইঞ্জিনিয়ারিং
 স্কুল অব ল'
 স্কুল অব ডেন্টিস্ট্রি
 স্কুল অব ফার্মাসী
 স্কুল অব মিউজিক, থিয়েটার অ্যান্ড ড্যান্স
 স্কুল অব নার্সিং
 স্কুল অব এডুকেশন
 স্কুল অব পাবলিক হেলথ
 স্কুল অব সোশ্যাল ওয়ার্ক
 স্কুল অব ইনফরমেশন
 স্কুল অব আর্ট অ্যান্ড ডিজাইন

অ্যাকাডেমিকস

র‍্যাংকিং

গবেষণা

বিখ্যাত শিক্ষার্থী 
 স্টানলী কোহেন, চিকিৎসাবিজ্ঞানে নোবেল পুরস্কার ১৯৮৬, ফ্র্যাংকলিন পদক (১৯৮৭), লুইজা গ্রোস হরউইটস পুরস্কার (১৯৮৩), আলবার্ট ল্যাস্কার অ্যাওয়ার্ড ফর বেসিক মেডিকেল রিসার্চ (1986)
 জেরোম কার্ল, রসায়নে নোবেল পুরস্কার ১৯৮৫
 মার্শাল ডাব্লিউ নিরেনবার্গ, চিকিৎসাবিজ্ঞানে নোবেল পুরস্কার ১৯৬৮, ফ্রাঙ্কলিন মেডেল (১৯৬৮), ন্যাশনাল অ্যাকাডেমি অব সায়েন্সেস অ্যাওয়ার্ড ইন মলিকুলার বায়োলজি (১৯৬২), ন্যাশনাল মেডেল অব সায়েন্স (১৯৬৪), আলবার্ট ল্যাস্কার অ্যাওয়ার্ড ফর বেসিক মেডিকেল রিসার্চ (১৯৬৮),  লুইজা গ্রোস হরউইটস পুরস্কার (১৯৬৮)
 এইচ ডেভিড পলিতজার, পদার্থবিজ্ঞানে নোবেল পুরস্কার ২০০৪
 রবার্ট জে. শিলার, অর্থনীতিতে নোবেল পুরস্কার ২০১৩
 রিচার্ড স্মোলি, রসায়নে নোবেল পুরস্কার ১৯৯৬ আর্ভিং ল্যাংমুইর অ্যাওয়ার্ড (1991), আর্নেস্ট অরল্যান্ডো লরেন্স অ্যাওয়ার্ড (১৯৯১), 
 সামুয়েল ছাও ছুং থিং, পদার্থবিজ্ঞানে নোবেল পুরস্কার ১৯৭৬, আর্নেস্ট অরল্যান্ডো লরেন্স অ্যাওয়ার্ড (১৯৭৫)
 থমাস হাকল ওয়েলার, চিকিৎসাবিজ্ঞানে নোবেল পুরস্কার ১৯৫৪
 ক্লড শ্যানন, আইইইই মেডেল অব অনার (১৯৬৬), ন্যাশনাল মেডেল অব সায়েন্স (১৯৬৬), হার্ভে প্রাইজ (১৯৭২), কিয়োটো প্রাইজ (১৯৮৫)
 স্টিফেন কুক, টুরিং পুরস্কার ১৯৮২
 ডেভিড স্লেপিয়ান, আইইইই আলেক্সান্ডার গ্রাহাম বেল মেডেল ১৯৮১
 ডেভিড মেসারশ্মিট, আইইইই আলেক্সান্ডার গ্রাহাম বেল মেডেল ১৯৯৯
 উইলিয়াম লিটেল এভারিট, আইইইই মেডেল অব অনার ১৯৫৪, আইইইই জেমস এইচ মুলিগান জুনিয়র এডুকেশন মেডেল (১৯৫৭)

বিখ্যাত শিক্ষক 
 ডোনাল্ড আর্থার গ্লেজার, পদার্থবিজ্ঞানে নোবেল পুরস্কার ১৯৬০, এলিয়ট ক্রেসন মেডেল ১৯৬১
 লরেন্স ক্লাইন, অর্থনীতিতে নোবেল পুরস্কার ১৯৮০, জন বেটস ক্লার্ক মেডেল ১৯৫৯
 ভোল্‌ফগাং পাউলি, পদার্থবিজ্ঞানে নোবেল পুরস্কার ১৯৪৫, লরেন্টজ মেডেল (১৯৩১), ম্যাক্স প্ল্যাঙ্ক মেডেল (১৯৫৮)
 মার্টিন লুইস পার্ল, পদার্থবিজ্ঞানে নোবেল পুরস্কার ১৯৯৫
 নরম্যান ফস্টার র‌্যামজে, পদার্থবিজ্ঞানে নোবেল পুরস্কার ১৯৮৯, আইইইই মেডেল অব অনার ১৯৮৪, আর্নেস্ট অরল্যান্ডো লরেন্স অ্যাওয়ার্ড (১৯৬০), রাবি প্রাইজ (১৯৮৫), রামফোর্ড প্রাইজ (১৯৮৫), ওয়েরস্টেড মেডেল (১৯৮৮), ন্যাশনাল মেডেল অব সায়েন্স (১৯৮৮), ডির‍্যাক মেডেল (১৯৯০), ভ্যানেভার বুশ অ্যাওয়ার্ড (১৯৯৫)
 চার্লস হার্ড টাউনস, পদার্থবিজ্ঞানে নোবেল পুরস্কার ১৯৬৪, কমস্টক প্রাইজ ই ফিজিক্স (১৯৫৮), স্টুয়ার্ট ব্যালেন্টাইন মেডেল (১৯৬২), আইইইই মেডেল অব অনার ১৯৬৭, ন্যাশনাল মেডেল অব সায়েন্স (১৯৮২), লোমোনোসোভ গোল্ড মেডেল (২০০০), ভ্যানেভার বুশ অ্যাওয়ার্ড (২০০৬)
 ফাওয়াজ টি উলাবি, আইইইই ইলেক্ট্রোম্যাগনেটিক্স অ্যাওয়ার্ড (২০০১), আইইইই এডিসন মেডেল (২০০৬). আইইইই জেমস এইচ মুলিগান জুনিয়র এডুকেশন মেডেল (২০১২)

তথ্যসূত্র 

মার্কিন যুক্তরাষ্ট্রের বিশ্ববিদ্যালয়
১৮১৭-এ প্রতিষ্ঠিত শিক্ষাপ্রতিষ্ঠান
দুস-গ্সুম-ম্খ্যেন-পা

দুস-গ্সুম-ম্খ্যেন-পা () (১১১০-১১৯৩) ছিলেন তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের কার্মা-ব্কা'-ব্র্গ্যুদ ধর্মীয় গোষ্ঠীর প্রতিষ্ঠাতা ও প্রথম র্গ্যাল-বা-কার্মা-পা বা প্রধান।

পরিবার

দুস-গ্সুম-ম্খ্যেন-পা তিব্বতের খাম্স অঞ্চলের ত্রে-শোদ নামক স্থানে জন্মগ্রহণ করেন। তার পিতা স্গোম-পা-র্দো-র্জে-ম্গোন () ছিলেন যমান্তক সাধক। তার মাতার নাম ছিল ল্হা-থোগ-গ্জা'-স্গাং-ল্চাম-মিং-'দ্রেন ()।

শিক্ষা

দুস-গ্সুম-ম্খ্যেন-পা তার পিতার নিকট থেকে তিনি র্ন্যিং-মা সম্বন্ধে জ্ঞানলাভ করেন। ষোল বছর বয়সে তিনি ত্রে-বো-ম্ছোগ-গি-ব্লা-মা () নামক ব্কা'-গ্দাম্স সাধকের নিকট শিক্ষার্থী হিসেবে শপথ নেন। এরপর তিনি ত্রে-কা-ব্রাগ নামক স্থানে য়োল-ছোস-দ্বাং () নামক অতীশ দীপঙ্করের এক শিষ্যের নিকট চক্রসম্বর সম্বন্ধে শিক্ষালাভ করেন। উনিশ বছর বয়সে তিনি স্তোদ-লুংস-সা-থাং নামক বৌদ্ধবিহারে স্তোদ-লুং-র্গ্যা-দ্মার-বা-ব্যাং-ছুব-গ্রাগ্স () নামক বৌদ্ধ লামার নিকট মধ্যমক সম্বন্ধে শিক্ষা লাভ করেন। তিনি 'ফান-পো অঞ্চলের র্গ্যাল-ল্হা-খাং বৌদ্ধবিহারে র্গ্বা-লো-ত্সা-বার নিকট মহাকালতত্ত্ব এবং খাম্স-পা-আ-সেংয়ের নিকট কালচক্রতত্ত্ব সম্বন্ধে শিক্ষালাভ করেন। তিরিশ বছর বয়সে তিনি বিখ্যাত তিব্বতী কবি র্জে-ব্ত্সুন-মি-লা-রাস-পার শিষ্য স্গাম-পো-পা-ব্সোদ-নাম্স-রিন-ছেনের নিকট শিক্ষালাভ করেন। এই সময় তিনি নবপ্রতিষ্ঠিত ব্কা'-ব্র্গ্যুদ ধর্মসম্প্রদায়ের বিভিন্ন বৌদ্ধ পন্ডিতদের সঙ্গে মহামুদ্রা, চক্রসম্বর, হেবজ্র এবং মার্গফল সম্বন্ধে শিক্ষা সম্পূর্ণ করেন।

পরবর্তী জীবন

১১৪৭ খ্রিষ্টাব্দে তিনি কার্মা-ব্কা'-ব্র্গ্যুদ নামক একটি নতুন ধর্মীয় গোষ্ঠীর প্রতিষ্ঠা করেন। ১১৫৪ খ্রিষ্টাব্দে তিনি লহো-ব্রাগ অঞ্চলে ল্হা-লুং নামক বৌদ্ধবিহার স্থাপন করেন। স্গাম-পো-পা-ব্সোদ-নাম্স-রিন-ছেনের মৃত্যুর পর ১১৬৪ খ্রিষ্টাব্দে তিনি খাম-পো-গ্নাস-নাং নামক স্থানে এক বৌদ্ধবিহার স্থাপন করেন। ১১৮৯ খ্রিষ্টাব্দে তিনি লাসা শহরের পশ্চিমে স্তোদ-লুং অঞ্চলে ম্ত্শুর-ফু বৌদ্ধবিহার স্থাপন করেন।

তথ্যসূত্র

আরো পড়ুন

 
 Lama Kunsang, Lama Pemo, Marie Aubèle (2012). History of the Karmapas: The Odyssey of the Tibetan Masters with the Black Crown. Snow Lion Publications, Ithaca, New York. .
 First Karmapa: The Life and Teachings of Dusum Khyenpa (2012), Translated by Michele Martin & David Karma Choepel, KTD Publications, New York. .
 Jackson, David. 2009. "The Black Hats of the Karmapas." In Patron and Painter; Situ Paṇchen and the Revival of the Encampments Style, pp. 39–69. New York: Rubin Museum of Art.
 Richardson, Hugh. 1998 (1958-1959). “The Karma-pa Sect: A Historical Note.” In High Peaks, Pure Earth. Michael Aris, ed. London: Serindia, pp. 337–378.
 Roerich, George, trans. 1996. The Blue Annals. 2nd ed. Delhi: Motilal Banarsidas, pp. 474–480.

১১১০-এ জন্ম
১১৯৩-এ মৃত্যু
কার্মাপা
চিত্তবর্গ

উপদেশবর্গ বা সেম্স-স্দে () তিব্বতী বৌদ্ধধর্মের র্ন্যিং মা ধর্মসম্প্রদায়ের নয়টি যানের অন্তর্তন্ত্রযান নামক শেষ তিনটি যানের অন্তিম যান অতিযোগ তত্ত্বের তিনটি বিভাগের মধ্যে একটি।

ইতিহাস 

প্রহেবজ্র হতে প্রাপ্ত অতিযোগ তত্ত্বকে মঞ্জুশ্রীমিত্র চিত্তবর্গ, অভ্যন্তরবর্গ এবং উপদেশবর্গ এই তিন ভাগে বিভক্ত করেন।  মঞ্জুশ্রীমিত্রের শিষ্য শ্রী সিংহের মাধ্যমে এই তত্ত্ব বৈ-রো-ত্সা-না ও বিমলমিত্র লাভ করেন। বিমলমিত্র অষ্টম শতাব্দীতে অতিযোগ তত্ত্বের উপদেশবর্গ শিক্ষাকে তিব্বত নিয়ে যান।

তন্ত্র 

চিত্তবর্গ নিম্নলিখিত আঠারোটি তন্ত্র নিয়ে গঠিত। এর মধ্যে প্রথম পাঁচটি বৈ-রো-ত্সা-না ও পরের তেরটি বিমলমিত্র রচনা করেন। কুলয়রাজতন্ত্র এই আঠারোটি তন্ত্রের মূল তন্ত্র।

 রিগ-পা'ই-খু-ব্যুং ()
 র্ত্সাল-ছেন-স্প্রুগ-পা ()
 খ্যুং-ছেন-ল্দিং-বা ()
 র্দো-লা-গ্সের-ঝুন ()
 মি-নুব-র্গ্যাল-ম্ত্শান-নাম-ম্খা'-ছে ()
 র্ত্সে-মো-ব্যুং-র্গ্যাল ()
 র্নাম-মখা'ই-র্গ্যাল-পো ()
 ব্দে-বা-'ফ্রুল-ব্কোদ ()
 র্দ্জোগ্স-পা-স্প্যি-ছিংস ()
 ব্যাং-ছুব-সেম্স-তিগ ()
 ব্দে-বা-রাব-'ব্যাম্স ()
 স্রোগ-গি-'খোর-লো ()
 থিগ-লে-দ্রুগ-পা ()
 র্দ্জোগ্স-পা-স্প্যি-স্প্যোদ ()
 য়িদ-ব্ঝিন-নোর-বু ()
 কুন-তু-রিগ-পা ()
 র্জে-ব্ত্সান-দাম-পা ()
 স্গোম-পা-দোন-গ্রুব ()

পাদটীকা

তথ্যসূত্র

আরো পড়ুন 

 "The Marvelous Primordial State: A Fundamental Scripture of Dzogchen Semde, The Mejung Tantra", Elio Guarisco, Adriano Clemente, Jim Valby and Chögyal Namkhai Norbu, Shang Shung Publications, Arcidosso, Italy, 2013, 
 "The Practice of Dzogchen", Tulku Thondup, Harold Talbott editors, Snow Lion Publications, Ithaca NY, 1989. 
 "The Supreme Source: The Fundamental Tantra of the Dzogchen Semde, Kunjed Gyalpo", Namkhai Norbu and Adriano Clemente, Snow Lion Publications, Ithaca NY, 1999, 

অতিযোগ
সর্বধর্ম মহাসন্ধি বোধিচিত্ত কুলয়রাজতন্ত্র

সর্বধর্ম মহাসন্ধি বোধিচিত্ত কুলয়রাজতন্ত্র একটি সংস্কৃত বৌদ্ধ তন্ত্র বিশেষ। বর্তমানে এর তিব্বতী সংস্করণটির অস্তিত্ব একমাত্র বর্তমান।

সাধারণ বর্ণনা 

এই তন্ত্রে বজ্রসত্ত্বের সাথে সামন্তভদ্র নামক আদিবুদ্ধের কথোপকথনের বর্ণনা রয়েছে, যেখানে সামন্তভদ্র বজ্রসত্ত্বের প্রশ্নের উত্তর দিয়েছেন। এই তন্ত্র অতিযোগযানের চিত্তবর্গ তত্ত্বের মূলতন্ত্র বিশেষ। র্ন্যিং-মা-র্গ্যুদ-'বুম নামক সংকলনগ্রন্থে এই তন্ত্রকে প্রথমেই স্থান দেওয়া হয়েছে। পরবর্তীকালে বিখ্যাত তিব্বতী র্ন্যিং-মা পণ্ডিত ক্লোং-ছে-রাব-'ব্যাম্স-পা-দ্রি-মেদ-'ওদ-জের এই তন্ত্র সম্বন্ধে ব্যাং-ছুব-ক্যি-সেম্স-ব্যেদ-র্গ্যাল-পো'ই-দোন-খ্রিদ-রিন-ছেন-স্গ্রু-বো () নামক টীকাভাষ্য রচনা করেন।

বিবরণ 

এই তন্ত্রে সামন্তভদ্র উল্লেখ করেছেন যে তিনি সকল জীব, জগত ও বুদ্ধের সার এবং তাকে জানলে বাস্তবকে জানা যায়। নিজেকে জানতে গেলে বোধিচিত্তকে মুক্তি দিতে হয়। এই বোধিচিত্ত শাশ্বত, আলোকপ্রাপ্ত এবং একে ধ্বংস করা যায় না। এর মাধ্যমে জগতের সমস্ত চাহিদা পরিপূর্ণ হয়। বোধিচিত্তের মাধ্যমে উদ্ভূত জ্ঞান হল মৌলিক, কার্যকারণ সম্পর্ক রহিত ও মন হতে উদ্ভূত।

পাদটীকা

তথ্যসূত্র

আরো পড়ুন 

 The Supreme Source, C. Norbu, A. Clemente (Snow Lion Publications, Ithaca, NY, 1999)
 Skora, Kerry Martin (1996). A Review of 'The Sovereign All-Creating Mind－The Motherly Buddha: A Translation of the Kun byed rgyal po'i mdo', by E. K. Neumaier-Dargyay (1992). SUNY Series in Buddhist Studies. Albany: State University of New York Press. The Review was published within Philosophy East and West. Vol.46 No.1. January 1996. University of Hawaii Press. pp. 107–116. Source:  (accessed: Sunday July 6, 2008)
 Rabjam, Longchen (Longchenpa) (1987, 2000). You Are the Eyes of the World. trans by Kennard Lipman & Merrill Peterson and with an introduction by Namkhai Norbu). Snow Lion Publications; Revised Edition. ; 

অতিযোগ
ন্যিংমা তন্ত্র
কুন্ডলী (বিদ্যারাজা)

কুন্ডলী বা অমৃতকুন্ডলী (চীনা: 軍荼利明王) বৌদ্ধধর্মে বর্ণিত পাঁচ বিদ্যারাজাদের মধ্যে একজন। বৌদ্ধমতে তিনি পাঁচ ধ্যানী বুদ্ধের মধ্যে রত্নসম্ভবকে রক্ষা করেন। তিনি অমৃত প্রদান করেন বলে বৌদ্ধমতে প্রচলিত রয়েছে।

তথ্যসূত্র 

বিদ্যারাজা
হংকং জাতীয় ক্রিকেট দল

হংকং ক্রিকেট দল () আন্তর্জাতিক ক্রিকেটে হংকংয়ের প্রতিনিধিত্বকারী ক্রিকেট দল। দলটি ১৮৬৬ সালে সর্বপ্রথম ক্রিকেট খেলায় অংশ নেয়। ১৯৬৯ সাল থেকে হংকং দল আন্তর্জাতিক ক্রিকেট কাউন্সিলের সহযোগী সদস্য দেশের মর্যাদা পায়। বর্তমানে দলটি আইসিসি’র র‌্যাঙ্কিং প্রথায় ২০তম এবং টেস্ট বহির্ভূত দেশ হিসেবে এশিয়ায় তৃতীয় সর্বোচ্চ র‌্যাঙ্কিংধারী দল।

বর্তমানে দলের অধিনায়কত্ব করছেন বাবর হায়াত এবং দলের কোচ হিসেবে রয়েছেন সায়মন কুক।

ইতিহাস 
হংকং ক্রিকেট অ্যাসোসিয়েশন কর্তৃক হংকং ক্রিকেট দল পরিচালিত হচ্ছে। ২০০৪ সালের এশিয়া কাপ প্রতিযোগিতায় অংশগ্রহণের মাধ্যমে প্রথম একদিনের আন্তর্জাতিকে অংশগ্রহণের সুযোগ লাভ করে। ১৯৮২ সাল থেকে দলটি ২০০৫ সাল বাদে প্রতিটি আইসিসি ট্রফি প্রতিযোগিতায় অংশগ্রহণ করেছে। ২০০৫ সালে আইসিসি আন্তঃমহাদেশীয় কাপে অংশ নেয়। ২০১৮ সালের এশিয়া কাপে হংকং পাকিস্তানের কাছে হেরে যায়। তবে ভারতের বিপক্ষে মাত্র ২৬ রানে পরাজিত হয়। ওপেনিং পার্টনারশিপে হংকং তাদের ১৭৪ রানের সর্বোচ্চ রেকর্ড গড়ে।

আইসিসি বিশ্ব টুয়েন্টি২০ 

দলটি ২০১৩ সালের আইসিসি বিশ্ব টুয়েন্টি২০ বাছাইপর্বে ৬ষ্ঠ স্থান অধিকার করে। এর ফলে তারা বাংলাদেশে অনুষ্ঠিতব্য ২০১৪ সালের আইসিসি বিশ্ব টুয়েন্টি২০ প্রতিযোগিতায় প্রথমবারের মতো ১৬ দলের অংশগ্রহণে অন্য দশটি পূর্ণাঙ্গ সদস্যদের সাথে অংশগ্রহণ করেছে। গ্রুপ-পর্বে হংকং দল বাংলাদেশ, নেপাল ও আফগানিস্তানের মোকাবেলা করেছে।

খেলোয়াড়

টুর্নামেন্টের ইতিহাস

এশিয়া কাপ 

 1983 থেকে 1995 অন্তর্ভুক্ত: অংশগ্রহণ করেনি 
 1997 : যোগ্যতা অর্জন করেনি 
 2000 : যোগ্যতা অর্জন করেনি 
 2004 : প্রথম রাউন্ড 
 2008 : প্রথম রাউন্ড 
 2010 : যোগ্যতা অর্জন করেনি
 2012 : যোগ্যতা অর্জন করেনি
 2014 : যোগ্যতা অর্জন করেনি
 2016 : যোগ্যতা অর্জন করেনি
 2018 : প্রথম রাউন্ড

এশিয়া কাপ বাছাইপর্ব 

 2018 : বিজয়ী ( 2018 এশিয়া কাপের জন্য যোগ্যতা অর্জন করেছে )
 2020 : যোগ্য

তথ্যসূত্র

আরও দেখুন 
 হংকং
 নেপাল জাতীয় ক্রিকেট দল
 আন্তর্জাতিক ক্রিকেট কাউন্সিল
 ২০১৪ আইসিসি বিশ্ব টুয়েন্টি২০
 আন্তর্জাতিক ক্রিকেট কাউন্সিলের সদস্যদের তালিকা

বহিঃসংযোগ 
 হংকং ক্রিকেট এ্যাসোসিয়েশন 

হংকংয়ে ক্রিকেট
জাতীয় ক্রিকেট দল
হংকংয়ের জাতীয় ক্রীড়া দল
আন্তর্জাতিক ক্রিকেটে হংকং
বাংলাদেশের বিশ্ব ঐতিহ্যবাহী স্থানের তালিকা

জাতিসংঘ শিক্ষা, বিজ্ঞান ও সংস্কৃতি সংস্থা বিশ্ব ঐতিহ্যবাহী স্থান হল সাংস্কৃতিক বা প্রাকৃতিক ঐতিহ্যের জন্য গুরুত্বপূর্ণ স্থান যা ১৯৭২ সালে প্রতিষ্ঠিত ইউনেস্কো বিশ্ব ঐতিহ্য অধিবেশনে বর্ণিত হয়েছে। সাংস্কৃতিক ঐতিহ্য স্মৃতিস্তম্ভ (যেমন স্থাপত্যকর্ম, স্মারক ভাস্কর্য, বা শিলালিপি), ভবন, এবং স্থান (প্রত্নতাত্ত্বিক সাইট সহ) নিয়ে গঠিত। প্রাকৃতিক ঐতিহ্য হিসাবে (ভৌতিক এবং জৈবিক গঠনের সমন্বয়ে), ভূতাত্ত্বিক এবং ভৌতিক গঠন (প্রাণী ও উদ্ভিদের হুমকির সম্মুখীন প্রজাতির বাসস্থান সহ), এবং প্রাকৃতিক স্থান যা বিজ্ঞান, সংরক্ষণ বা প্রাকৃতিক সৌন্দর্যের দৃষ্টিকোণ থেকে গুরুত্বপূর্ণ, সেগুলিকে প্রাকৃতিক হিসাবে সংজ্ঞায়িত করা হয়। বাংলাদেশ ১৯৮৩ সালের ৩ আগস্ট কনভেনশনটি গ্রহণ করে, দেশের ঐতিহাসিক স্থানগুলিকে তালিকায় অন্তর্ভুক্ত করার উপযুক্ত করে তোলে।

, বাংলাদেশে তিনটি বিশ্ব ঐতিহ্যবাহী স্থান রয়েছে এবং আরও পাঁচটি অস্থায়ী তালিকায় রয়েছে। ১৯৮৫ সালে সাংস্কৃতিক ঐতিহ্যবাহী স্থান হিসাবে তালিকাভুক্ত প্রথম দুটি স্থান ছিল মসজিদের শহর বাগেরহাট এবং পাহাড়পুরের বৌদ্ধ বিহারের ধ্বংসাবশেষ।১৯৯৭ সালে প্রাকৃতিক ঐতিহ্যবাহী স্থান হিসাবে সুন্দরবন তালিকাভুক্ত করা হয়েছিল।২০২১ সালে কেরানিগঞ্জের দোলেশ্বর হানিফিয়া জামে মসজিদ এই তালিকার অন্তর্ভুক্ত হয়।

বিশ্ব ঐতিহ্যবাহী স্থানগুলি 
তালিকার স্থান, অবস্থান, মানদণ্ড, এলাকা, বছরের  চিহ্নের উপর ক্লিক করে এই তালিকাকে বর্ণানুক্রমে ও উল্টো বর্ণক্রমে সাজানো যাবে।

স্থান; বিশ্ব ঐতিহ্যবাহী কমিটির অফিসিয়াল নামানুসারে (ইংরেজিতে)
অবস্থান; শহর, আঞ্চলিক বা প্রাদেশিক স্তর এবং ভূ স্থানাঙ্ক
মানদণ্ড; বিশ্ব ঐতিহ্যবাহী কমিটি দ্বারা সংজ্ঞায়িত
এলাকা; হেক্টর এবং একর অনুসারে। উপলব্ধ হলে, বাফার জোনের মাপসহ উল্লেখ করা হয়েছে। মান শূন্য দিয়ে বোঝানো হয়েছে যে ইউনেস্কো কর্তৃক কোন তথ্য প্রকাশিত হয়নি
বছর; কোন সময়ে স্থানটি বিশ্ব ঐতিহ্যবাহী তালিকায় তালিকাভুক্ত করা হয়
বিবরণ; স্থান সম্পর্কে সংক্ষিপ্ত তথ্য, যদি প্রযোজ্য হয় তাহলে একটি বিপন্ন সাইট হিসাবে যোগ্যতাসম্পন্ন হওয়ার কারণ সহ

সম্ভাব্য স্থানগুলি
বিশ্ব ঐতিহ্যবাহী কমিটির বিবেচনায় বিশ্ব ঐতিহ্যবাহী স্থান হিসাবে নির্বাচিত হবার জন্য সদস্য রাষ্ট্রগুলিকে সম্ভব্য স্থান সমূহের তালিকা সংরক্ষণ করার অনুমতি দেয় এবং চূড়ান্ত তালিকায় অন্তর্ভুক্তির জন্যে নিদৃষ্ট স্থানকে অবশ্যই সম্ভব্য তালিকায় থাকতে হবে। ২০১৪ এর নিবন্ধন অনুসারে, নিম্নের ৫টি স্থান সম্ভব্য স্থান হিসাবে সংযুক্ত হয়।

আরও দেখুন
বাংলার বিশ্ব ঐতিহ্য

তথ্যসূত্র

বহিঃসংযোগ 
 ইউনেস্কো ওয়ার্ল্ড হেরিটেজ সেন্টার - বাংলাদেশ

বাংলাদেশের বিশ্ব ঐতিহ্যবাহী স্থান
এশিয়ার বিশ্ব ঐতিহ্যবাহী স্থান
বিশ্ব ঐতিহ্যবাহী স্থানের তালিকা
বাংলাদেশের দর্শনীয় স্থানের তালিকা
কুশোক বাকুলা রিনপোছে

কুশোক বাকুলা রিনপোছে () ভারতের লাদাখের স্পিতুক অঞ্চলের পেথুপ বৌদ্ধবিহারের প্রধানের উপাধি। এই উপাধিধারী বৌদ্ধদের বুদ্ধ অমিতাভের অবতার রূপে কল্পনা করা হয়। উল্লেখ্য এই উপাধিধারীদের তালিকার মধ্যে সপ্তদশ কুশোক বাকুলা রিনপোছে প্রথম যিনি লাদাখ অঞ্চলে জন্মগ্রহণ করেন। বর্তমানে থুপ্সতান নাওয়াং নামক বিংশ কুশোক বাকুলা রিনপোছে এই উপাধিধারী।

তালিকা

তথ্যসূত্র 

তিব্বতী বৌদ্ধ উপাধি
থুব-ব্স্থান-ঙ্গাগ-দ্বাং

থুব-ব্স্থান-ঙ্গাগ-দ্বাং () বা ব্স্তান-'দ্জিন-ঙ্গাগ-দ্বাং-'জিগ্স-মেদ-ঙ্গাগ-ফ্যুগ  () (জন্ম ২৩শে জানুয়ারী ২০০৫) ভারতের লাদাখের স্পিতুক অঞ্চলের পেথুপ বৌদ্ধবিহারের বিংশ কুশোক বাকুলা রিনপোছে বা প্রধান।

জন্ম ও শৈশব 
থুব-ব্স্থান-ঙ্গাগ-দ্বাং ২০০৫ খ্রিষ্টাব্দের ২৩শে জানুয়ারী ভারতের লাদাখ অঞ্চলের লেহ জেলার নুব্রা উপত্যকার ক্যাগার গ্রামে জন্মগ্রহণ করেন। তার পিতার নাম য়াব দোর্জে শেরিং এবং মাতার নাম য়ুম সোনম দোলকার। সামস্তাংলিং বৌদ্ধবিহারে তিনি বৌদ্ধ ভিক্ষুতে পরিণত হন। ২০১০ খ্রিষ্টাব্দের ১২ই আগস্ট স্পিতুক অঞ্চলের পেথুপ বৌদ্ধবিহারের প্রধান বা কুশোক বাকুলা রিনপোছে রূপে নির্বাচিত করা হয়।

তথ্যসূত্র 

কুশোক বাকুলা রিনপোছে
জীবিত ব্যক্তি
২০০৫-এ জন্ম
লেহ জেলার ব্যক্তি
চেমরে বৌদ্ধবিহার

চেমরে বৌদ্ধবিহার ভারতের জম্মু ও কাশ্মীর রাজ্যের লাদাখ অঞ্চলে অবস্থিত একটি বৌদ্ধবিহার।

বিবরণ 

চেমরে বৌদ্ধবিহার ভারতের জম্মু ও কাশ্মীর রাজ্যের লেহ শহর থেকে  পূর্বে অবস্থিত। এই বৌদ্ধবিহারটি ১৬৬৪ খ্রিষ্টাব্দে তাগসাং রাসছেন নামক বৌদ্ধ লামা নির্মাণ করে লাদাখের নামগ্যাল রাজবংশের রাজা সেংগে নামগ্যালকে উৎসর্গ করেন। এই বৌদ্ধবিহারটি তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের 'ব্রুগ-পা-ব্কা'-ব্র্গ্যুদ ধর্মীয় গোষ্ঠীর অধিকারে রয়েছে। এই বৌদ্ধবিহারে পদ্মসম্ভবের বিশাল মূর্তি ও প্রচুর মূল্যবান পুঁথি বর্তমান।

তথ্যসূত্র

বহিঃসংযোগ 

লাদাখের বৌদ্ধবিহার
স্পিতুক বৌদ্ধবিহার

স্পিতুক বৌদ্ধবিহার বা পেথুপ বৌদ্ধবিহার ভারতের জম্মু ও কাশ্মীর রাজ্যের লাদাখ অঞ্চলে অবস্থিত একটি বৌদ্ধবিহার।

অবস্থান 

স্পিতুক বৌদ্ধবিহার ভারতের জম্মু ও কাশ্মীর রাজ্যের লেহ জেলায় লেহ শহর থেকে  দুরত্বে সমুদ্রপৃষ্ঠ থেকে ৩,৩০৭ মিটার উচ্চতায় অবস্থিত।

ইতিহাস 

এই বৌদ্ধবিহার একাদশ শতাব্দীতে লামা ছাংছুব ওদের ভাই ওদ-দে নির্মাণ করেন। রাজা গ্রাগ্সপা বুম-ইদের আমলে লামা ল্হাওয়াং লোদোস এই বিহারের সংস্কার করেন। এই বৌদ্ধবহারটি লাল টুপি ধর্মসম্প্রদায়ের জন্য নির্মিত হলেও, পঞ্চদশ শতাব্দীতে দ্গে-লুগ্স ধর্মসম্প্রদায়ের অধিকারে এই বিহারটি চলে আসে।

উৎসব 

প্রতি বছর তিব্বতী বর্ষপঞ্জীর একাদশ মাসের সাতাশতম দিন থেকে উনত্রিশতম দিনে গুস্তোর উৎসব পালিত হয়।

তথ্যসূত্র 

লাদাখের বৌদ্ধবিহার
গেলুগ বৌদ্ধবিহার
লেহ জেলা
দুদু মিয়া (বীর প্রতীক)

দুদু মিয়া (জন্ম: অজানা - মৃত্যু: ২০০৭) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

জন্ম ও শিক্ষাজীবন 
দুদু মিয়ার পৈতৃক বাড়ি চট্টগ্রাম জেলার পটিয়া উপজেলার পটিয়া পৌর এলাকার দক্ষিণ গোবিন্দারখীল গ্রামে। তার বাবার নাম বদিউর রহমান এবং মায়ের নাম রহমানা খাতুন। তার স্ত্রীর নাম ছামিরা শবেমেহেরাজ বেগম। তাদের এক মেয়ে, তিন ছেলে।

কর্মজীবন 
দুদু মিয়া চাকরি করতেন ইপিআরে। ১৯৭১ সালে কর্মরত ছিলেন যশোর ইপিআর সেক্টরের অধীনে। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ শেষে যুদ্ধ করেন ৮ নম্বর সেক্টরের ভোমরা সাব-সেক্টরে। অক্টোবর মাসের শেষে এক যুদ্ধে তিনি গুরুতর আহত হন। তার শরীরের বিভিন্ন স্থানে গুলি লাগে। ভারতে তার চিকিৎসা হয়। মুক্তিযুদ্ধ চলাকালে দুদু মিয়ার পরিবারের লোকজন তার খোঁজ জানতেন না। দেশ স্বাধীন হওয়ার পরও না ফেরায় তারা ধরে নিয়েছিলেন তিনি আর বেঁচে নেই। এর মাসখানেক পর তিনি পঙ্গু অবস্থায় বাড়ি ফেরেন।

মুক্তিযুদ্ধে ভূমিকা 
১৯৭১ সালের মে মাসের শেষের দিকে সাতক্ষীরা জেলার জেলা সদর থেকে ১৫ কিলোমিটার দক্ষিণ-পশ্চিমে ভোমরা এলাকায় মার্চ-এপ্রিলের প্রতিরোধযুদ্ধ শেষে খুলনা-সাতক্ষীরা ও যশোর এলাকার একদল প্রতিরোধযোদ্ধা সমবেত হয়েছিলেন। ভোমরা এলাকাটি ভারত-বাংলাদেশ সীমান্তে। ওপারে ভারতের গোজাডাঙ্গা। যারা সে সময়ে সমবেত হয়েছিলেন তারা বেশির ভাগ ছিলেন ইপিআর সদস্য। আর ছিল অল্প কিছুসংখ্যক স্বল্প প্রশিক্ষণপ্রাপ্ত মুক্তিযোদ্ধা। তাদের ইপিআর সদস্যরাই প্রশিক্ষণ দিয়েছিলেন। পাকিস্তান সেনাবাহিনী মুক্তিযোদ্ধাদের অবস্থানে প্রচন্ড আক্রমণ করেছে। বিপুল সেনা ও সমরাস্ত্র নিয়ে তারা ঝাঁপিয়ে পড়ল মুক্তিযোদ্ধাদের ওপর। এই আক্রমণ আকস্মিক, তবে অপ্রত্যাশিত নয়। মুক্তিযোদ্ধারা আগে থেকেই সতর্ক ছিলেন। তারা সাহসের সঙ্গে আক্রমণ প্রতিরোধ করতে থাকলেন। শুরু হয়ে গেল তুমুল ভয়াবহ যুদ্ধ। গোলাগুলিতে গোটা এলাকা প্রকম্পিত। সেদিন পাকিস্তানি সেনা যারা আক্রমণে অংশ নিয়েছে তারা বেশ দুঃসাহসী। মুক্তিযোদ্ধাদের সব প্রতিরোধ উপেক্ষা করে তারা সামনে এগোতে থাকল। কোনো কোনো স্থানে মুক্তিযোদ্ধাদের প্রতিরোধ ভেঙে পড়ল। মুক্তিযোদ্ধাদের প্রতিরক্ষা অবস্থান বিভিন্ন স্থানে। সব অবস্থানেই পাকিস্তানি সেনারা একযোগে আক্রমণ করেছে। একটি অবস্থানে কয়েকজন সহযোদ্ধা নিয়ে আছেন দুদু মিয়া। তাদের নেতৃত্বে তিনি নিজেই। দুদু মিয়া পাকিস্তানি সেনাদের দুঃসাহসিকতায় বিচলিত হলেন না। সাহসের সঙ্গে আক্রমণ মোকাবিলা করে পাল্টা আক্রমণ করলেন। কাভারিং ফায়ারের ছত্রচ্ছায়ায় তাদের অবস্থানের দিকে ক্রল করে এগিয়ে আসছিল কয়েকজন পাকিস্তানি সেনা। দুদু মিয়া সহযোদ্ধাদের নিয়ে ঝাঁপিয়ে পড়লেন অগ্রসরমাণ পাকিস্তানি সেনাদের ওপর। ব্যাপক গোলাগুলিতে হতাহত হলো কয়েকজন পাকিস্তানি সেনা। থেমে গেল ওদের অগ্রযাত্রা। তখন তিনি আক্রমণের তীব্রতা আরও বাড়িয়ে দিলেন। শেষ পর্যন্ত তার এলাকা থেকে পাকিস্তানি সেনারা পিছু হটতে বাধ্য হলো। সেদিন ভোমরার যুদ্ধে দুদু মিয়াসহ কয়েকজন যথেষ্ট রণকৌশল ও বীরত্ব প্রদর্শন করেন। তাদের রণকৌশল ও বীরত্বে পাকিস্তান সেনাবাহিনীর ব্যাপক ক্ষয়ক্ষতি হয়। এই যুদ্ধ চলে ১৪-১৫ ঘণ্টা। শেষে পাকিস্তানি সেনারা নিহত ও আহত সহযোদ্ধাদের নিয়ে সেখান থেকে পালিয়ে যায়।

পুরস্কার ও সম্মাননা 
 বীর প্রতীক

তথ্যসূত্র

পাদটীকা

বহিঃসংযোগ 

বীর প্রতীক
২০০৭-এ মৃত্যু
চট্টগ্রাম জেলার মুক্তিযোদ্ধা
বাংলাদেশের স্বাধীনতা যুদ্ধে জড়িত ব্যক্তি
প্রজ্ঞাবর্মণ

প্রজ্ঞাবর্মণ বা প্রজ্ঞাবর্মা বা শেস-রাব-গো-ছা () অষ্টম শতাব্দীর একজন ভারতীয় বৌদ্ধ গ্রন্থ রচয়িতা ছিলেন। তিনি তিব্বত সম্রাট খ্রি-স্রোং-ল্দে-ব্ত্সানের আমন্ত্রণে তিব্বত গমন করে বিভিন্ন বৌদ্ধ গ্রন্থ তিব্বতী ভাষায় অনুবাদে সহায়তা করেন।

রচনা 
প্রজ্ঞাবর্মণ দেবাতিশায়স্তোত্রটীকা নামক গ্রন্থটি রচনা করেন। এই গ্রন্থ তিব্বতীতে ল্হা-লাস-ফুল-দু-ব্যুং-পা'ই-ব্স্তোদ-পা-গ্ন্যিস-ক্যি-'গ্রেল-পা () নামে সংরক্ষিত রয়েছে। তিনি উদ্ভাতসিদ্ধস্বামী রচিত বিশেষস্তব নামক গ্রন্থটির টীকাভাষ্য বিশেষস্তবগ্রন্থ রচনা করেন। পরবর্তীকালে বিখ্যাত তিব্বতী অনুবাদক রিন-ছেন-ব্জাং-পো এই টীকাগ্রন্থটিকে খ্যাদ-পার-দু-'ফাগ্স-পা'ই-ব্স্তোদ-পা'ই-র্গ্যা-ছের-ব্শাদ-পা () নামে অনুবাদ করেন। এছাড়াও প্রজ্ঞাবর্মণ উদানবর্গবিবর নামক একটি গ্রন্থও রচনা করেন। কিন্তু এই তিনটি মূল সংস্কৃত গ্রন্থই বর্তমানে অবলুপ্ত হয়েছে। একমাত্র তিব্বতী অনুবাদগুলির অস্তিত্ব বর্তমান।

অনুবাদ 
প্রজ্ঞাবর্মণ য়ে-শেস-স্দে নামক তিব্বতী পন্ডিতের সাথে অভয়প্রদানামাপরাজিতা গ্রন্থটিকে তিব্বতী ভাষায় অনুবাদে সহায়তা করেন। এই গ্রন্থটি তিব্বতীতে 'ফাগ্স-পা-গ্ঝান-গ্যিস-মি-থুব-পা-মি-'জিগ্স-পা-স্ব্যিন-পা () নামে পরচিত। এছাড়া তিনি ধর্মকীর্তি রচিত হেতুবিন্দুপ্রকরণ গ্রন্থটিকে তিব্বতীতে অনুবাদ করেছিলেন।

তথ্যসূত্র 

ভারতীয় বৌদ্ধ
বৌদ্ধ অনুবাদক